Ainult 16% Fidži saarte maast on põllumajanduseks kõlblik ja see asub peamiselt rannikutasandikel, jõgede suudmeis ja orgudes. Fidžilased kasutavad maad kogukondlikult ja rendivad indialastele. Seal kasvavad peaaegu kõik troopilised aed- ja puuviljad. Oma tarbeks kasvatatakse riisi, maisi, puu- ja köögivilju. Samuti tahetakse vähendada sõltuvust tähtsamate toiduainete, eriti riisi, liha, kala ja kodulindude saaduste järele. Fidžilaste seas domineerib kakao, ananasside, banaanide või kalasaaduste müük, et teenida lisasissetulekut. Kaubanduslik sektor rajaneb tugevalt suhkrurooistandusel, millest suurema osa toodavad indialastest iseseisvad farmerid. Suhkru tootmine on koondunud Viti Levu lähedale ja Labasa ümbrusesse. Viimastel aastatel on see vähenenud. Kui 1988. aastal moodustas suhkur 28% ekspordist, siis 1998. aastal ainult 0,5%. Tegelikult on see protsent veidi kõrgem, kuid 1998. aastal oli raske põua periood, mille tõttu suhkru saak oli väga nigel.